Vežiminė

Vežiminė, ratinė – pastatas vežimams, rogėms ir karietoms laikyti, statomas šalia arklidės.

Lietuvoje bajorų dvaro ūkyje buvo statoma vežiminė atskirai nuo arklidės, arba jungėsi bendra siena su arklide. Taip pat šalia buvo statoma klėtelė arklidžių daiktams sudėti, kai kada atskiras arklininko namelis. Mažiau pasiturintys bajorai vieną ar kelias transporto priemones laikydavo arklidėje, klėtyje ar daržinėje.

Vežiminės pastatas buvo medinis, su plačiais vartais, be pamatų arba ant kampuose padėtų akmenų. Stogas dažniausiai būdavo gegninės konstrukcijos, dvišlaitis, rečiau keturšlaitis ar laužtiniais galais, dengtas šiaudais, malksnomis, tošimis, kartais dar ir plona velėna. Vežiminės dažniausiai būdavo vienaaukštės.N.Dambrauskaitė, „Bajorų namų ūkis Lietuvos Didžiojoje Kunigaikštystėje XVI a. – XVII a. I pusėje“, Daktaro disertacija, 2017,Vilniaus Universitetas.

 Šaltiniai 

Kategorija:Liaudies architektūra
Kategorija:Patalpos
Kategorija:Kinkomasis transportas